Bože môj, otče môj
Bože môj, Otče môj,
Veď je ten svet zmotaný! 
[:Čo vystojí, čo vystojí
Chudobný poddaný!:]

Každý ho sužuje,
Platu nepovyšuje; 
[:Pán se nazdá, že na veky
Panuje, panuje.:]

Vy, páni zemani!
My sme vaši poddaní; 
[:Však budeme v čiernej zemi
Srovnaní, srovnaní.:]

Jak sedliak, tak i pán —
Všetci musia umríti: 
[:Všetci musia v čiernej zemi
Uhniti, uhniti.:]

Pánovia, pánovia!
Za čo my vám robíme? 
[:Či to len za tú zem čiernu,
Čo po nej chodíme?:]

Informácie projektu Wikisource 
 Autor: Ľudová poézia.
 Názov diela: Bože môj, otče môj.
 Vydanie: In: Poesie sociální. Praha, 1902. Tiskové družstvo českoslovanské strany sociálně demokratické (časopis »Zář«). s. 228.
 Sbierku usporiadal: Antonín Macek.
 Zdroj: Google Books (prístupné len z USA)

Ľudové piesne